alexandrainst/scandi-wiki huggingface dataset:
Storfjorden i Ørsta

Storfjorden er den inste delen av Hjørundfjorden, som igjen er ein sidefjord av den 110 km lange Storfjorden. Denne inste delen av Hjørundfjorden er 11 km lang og strekkjer seg inn til Bjørke i botnen av fjorden. 

Fjorden startar der Norangsfjorden går austover, ved Stålbergneset. På vestsida blir starten ved Hustadneset. Like innanfor innløpet ligg den isolerte garden Skår på vestsida. Innover i fjorden ligg grendene Viddal og Leira på austsida. Desse har vegsamband til Bjørke, eit vegsamband som går vidare opp Skjåstaddalen og over Bueide til Fyrde i Volda. På vestsida går det veg frå Bjørke og utover til garden Finnes. Storfjorden vart eige sokn i 1929 etter at Storfjord kyrkje (Bjørke kyrkje) stod ferdig i 1920. 

Inste del av Storfjorden, grunnkrinsen Bjørke og Viddal i Ørsta, vart frå  1. januar 2020 ein del av Volda kommune.
Fjordar på Sunnmøre
Geografi i Ørsta
Geografi i Volda
Académie française

Académie française eller Det franske akademiet er Frankrike sitt øvste organ når det gjeld det franske språket, og er eitt av fem akademi som saman utgjer Institut de France. Akademiet vart oppretta av kardinal Richelieu i 1635. Akademiet vart nedlagd under den franske revolusjonen, men Napoléon Bonaparte opna det att i 1803.

Akademiet har 40 medlemar (Les immortels), som vert utpeikte på livstid. Akademiet si oppgåva er å normera det franske språket ved å redigera den offisielle ordboka, som kom ut første gong i 1694.

Fransk språk
Språknormering
Andøybrua

Andøybrua er ei spennbetongbru (bogebru) som ligg i Andøy kommune og går over Risøysundet mellom Risøyhamn på Andøya og Hinnøya. Ho er del av riksveg 82. Brua er bygd etter fritt frambygg-metoden og har ei total lengd på 750 meter, seglingshøgd på 30 meter og eit hovudspenn på 110 meter. Brua har 21 spenn.

Andøybrua vart opna 5. september 1974, og er ei av Vesterålsbruene. Desse vart oppførte på 1970-talet som del av eit interkommunalt samarbeid mellom kommunar i Vesterålen og Statens vegvesen, og gav kommunane ferjefritt vegsamband. Vesterålsbruene vart til største delen finansiert gjennom bompengar. 

Andøybrua og dei andre Vesterålsbruene vart prosjektert av firmaet Aas-Jakobsen AS i Oslo.

Dei andre Vesterålsbruene er Sortlandsbrua, Hadselbrua og den noko mindre Kvalsaukan bru. Saman med Tjeldsundbrua ved Harstad, knyter desse Vesterålen til fastlandet.

Galleri

Kjelder 

 Denne artikkelen byggjer på «Andøybrua» henta frå Wikipedia på bokmål 6. mars 2008. Bokmålsartikkelen gjev denne kjelda:
 The World's Longest Tunnel Page (bru-delen)

Bogebruer
Vegbruer i Nordland
Fritt frambygg-bruer
Vegar i Andøy
Bruer opna i 1974
1974 i Noreg
Professor

Professor (av latin profiteri, «offentleg framføre», ein som hevdar offentleg å vere ekspert) er den høgste tittelen for ein person som forskar og underviser ved eit universitet eller ved andre høgskular og vitskapelege institusjonar.

Professorar i Noreg 
I Noreg kan tittelen «professor» berre nyttast for stillingar på høgste vitskapeleg eller kunstneriske nivå ved universitet og høgskular som er akkreditert som institusjon eller for einskildstudium etter Lov om universiteter og høyskoler. Dette framgår av § 6-7 i denne lova, der det òg er fastsett at departementet kan gje tilsvarande vern til andre titlar på undervisings- og forskerstillingar. For å bli professor krevst det som oftast doktorgrad og omfattande vitskapeleg publisering. Det er no svært sjeldan at ein person utan doktorgrad blir tilsett som professor.

Fram til 1985 var det som hovudregel berre ein professor ved kvart institutt ved universiteta, og vedkommande hadde difor ein meir framståande posisjon. Andre vitskapsmenn med tilsvarande kompetanse vart utnemnde til dosentar. Ved ei reform i 1985 vart alle dosentstillingar ved dei norske universiteta og vitskapelege høgskulane omgjort til professorat. Tittelen dosent vart i ein periode berre nytta ved dei statlege høgskulane, som i høgskuledosent. Frå 2006 er tittelen tatt opp att som ein tittel tilsvarande professor, men med inngangsløp frå førstelektor og ei noko breiare kvalifiseringsplattform enn professor.

I det norske akademiske hierarkiet rangerer professorar over førsteamanuensar.

Professor II 
Stillinga som professor II er ei vitskapeleg bi-stilling (andrestilling), og rekna til å utgjere 20 % stilling. Slike stillingar vert ofte brukt når universitet og høgskular vil knyte til seg spesialkompetanse frå personar som har hovudsysselsetjinga si på anna hald. Ein professor i andrestilling kan ha hovudsysselsetjing som professor, forskar e.l. ved eit anna universitet eller institutt, som museumskonservator, praktisere som advokat, utøvande kunstnar m.v. Ordninga er framfor alt brukt innan medisin. Dei fleste medisinprofessorar er professor II, og praktiserande legar som har hovudsysselsetjinga si som overlege e.l. ved universitetssjukehus.

Professor emeritus 
Professor emeritus er eit omgrep nytta på ein pensjonert professor. Det latinske leddet emeritus, som tyder uttent, vert også brukt i andre samanstillingar, mest vanleg som biskop emeritus. I nokre land, som for eksempel i Sverige, er emeritus ein tittel som vert tildelt etter forteneste. I Noreg er bruken av emeritus-tittelen fri.

I latin er forma emeritus ei hankjønn eintalsform. Ein pensjonert kvinneleg professor har etter korrekt latinsk grammatikk tittelen professor emerita. Fleire personar (uavhengig av kjønn) med denne tittelen kan kallast professores emeriti. Det er vanleg å forkorte emeritus/emerita som em., altså professor em.

Fotnoter

 Denne artikkelen bygger på «Professor» frå , den 6. mars 2008. 

Embetstitlar
Akademiske titlar
Fylkesveg 655

Sjå òg Fylkesveg 655 (fleirtyding)
Fylkesveg 655 (Fv655) går mellom Ørsta og Tryggestad i Stranda. Vegen (bortsett frå ferjestrekninga) er 51 km lang.

Før 1. januar 2010 var vegen riksveg, etter at forvaltingsreformen trod i kraft har han status som fylkesveg.

Kommunar og knutepunkt

Parkveien
   Ivar Åsens gate, Ørsta
Daleveien
  Rossåna (ca. 30 m)
  frå Høgebrua via Kolåsen til Høgebrua
  Høgebrua
  Høgebrua
  frå Indre-Åm til  Ose (5,2 km)
Fv655
  frå Brautaset til  Sjukehuskrysset i Volda (8,2 km)
 Kommunal veg frå Vatne til  Hunneset i Volda (10,5 km)
   Ferje frå Sæbø til  Store-Standal
 Arm  Ferje frå Sæbø til Midt-Trandal
  Ferje frå Sæbø
 til Lekneset (15 min, 1 tur/1-2 timer)
 Arm  Ferje frå Lekneset til Midt-Trandal
   Ferje frå Lekneset til  Store-Standal
 Kommunal veg  Ferje frå Lekneset til Skår
 Norangsdalen

  Tryggestad

Langsmed vegen

Bakgrunnsstoff 

 Ferjeinfo Sæbø-Lekneset
 Møre og Romsdal Fylkesbaatane

Primære fylkesvegar
Fylkesvegar i Møre og Romsdal
Ferjesamband i Møre og Romsdal
Vegar i Ørsta
Vegar i Stranda
Vesterålsbruene

Vesterålsbruene er ei nemning som vert brukt om dei fire bruene Andøybrua, Kvalsaukan bru (Kvalsaukbrua), Sortlandsbrua og Hadselbrua i Vesterålen. A/S Vesterålsbruene var òg namnet på selskapet som vart skipa for å ta hand om bruprosjekta.

Tanken om vegsamband mellom dei største øyane i Vesterålen kom så smått opp på 1950-talet, og i 1960 nemnde Vesterålen Interkommunale Kommunikasjonskomité opp ei aksjonsgruppe som skulle planleggje forprosjekt for bruer over Risøysundet, Sortlandssundet og Langøysundet. I 1966 vart det etablert selskap for kvar av bruene. Då selskapa søkte Samferdselsdepartementet om partialobligasjonslån i 1970, gjorde samferdselsminister Håkon Kyllingmark det klårt at dei tre selskapa måtte slå seg saman til eitt om dei skulle kunne ha von om å få realisert bruplanane i laupet av ikkje altfor lang tid. Det førte til at selskapet A/S Vesterålsbruene vart stifta i oktober 1970, med ordføraren i Sortland,  P.C. Reinsnes, som styreformann.

10. juni 1971 sa Stortinget ja til bygginga av Vesterålsbruene. Då var også Kvalsaukbrua over Hognfjorden komen med i prosjektet, men ho skulle byggjast som riksvegsprosjekt og ikkje finansierast med bompengar. Det vart avgjord at Andøybrua og Kvalsaukbrua skulle byggjast fyrst, så Sortlandsbrua, og til sist Hadselbrua.

Andøybrua og Kvalsaukbrua vart tekne i bruk 5. september 1974. 4. juli 1975 vart Sortlandsbrua teken i bruk, etter eit halvt år kortare byggjetid enn det ein hadde rekna med. For Hadselbrua var det usemje om trasévalet, og dette forseinka byggjeprosessen. Hadselbrua vart teken i bruk 1. juli 1978. Andøybrua var vorten offisielt opna då ho stod ferdig i 1974. 26. september 1978 opna kong Olav V offisielt dei siste tre Vesterålsbruene. Bruene (med unntak av Kvalsaukbrua) hadde bompengar fram til 1986. Dei vart nedbetalte tre år tidlegare enn det var kalkulert med. A/S Vesterålsbruene vart avvikla i 1987.

Seinare vart også to andre vegprosjekt bygd i Vesterålen. Det ferjefrie vegsambandet til Bø med Ryggedalstunnelen vart opna i 1980, og vegen mellom Sigerfjorden og Djupfjorden, med Brokløysatunnelen og Djupfjordstraumen bru, vart opna i 1983. Desse vegane var ikkje bompengefinansierte eller del av Vesterålsbruene, men dei med var viktige for samferdsla i Vesterålen. Med høyrer det òg at Hadsel kommune fekk bygd bru mellom Stokmarknes og Børøya i 1967. Børøybrua vart ein del av vegsambandet mellom Langøya og Hadseløya då Hadselbrua opna i 1978.

Kjelder 
Denne artikkelen byggjer på «Vesterålsbruene» henta frå Wikipedia på bokmål 6. mars 2008. Bokmålsartikkelen oppgjev desse kjeldene:

Alf Oxem: P. C. Reinsnes - samfunnsbyggeren. Sortland kommune 2006. ISBN 978-82-991889-2-0
Hadsel bygdebok, bind 2. Forfattarar: Edgar Hovland, Dag K. Andreassen, Inger-Johanne Johnsen. Bergen 2000. ISBN 82-993564-2-3

Vegbruer i Nordland
Vesterålen
Bruer opna i 1974
Bruer opna i 1975
1974 i Noreg
1975 i Noreg
Tru

Tru kan tyde fleire ting på norsk, mellom anna
 Ein religion
 Ei personleg overtydning eller eit livssyn hos ein person som er truande. 
 Ein religionsliknande ideologi
 Ein opplevd idé. Ein slik idé vert sett på som som sann på eit subjektivt grunnlag, men har ikkje nok støtte på eit objektivt grunnlag (ifølge Kant).
Tillit
Trufaste

Filosofi
Religion og livssyn
Fylkesveg 5914

Fylkesveg 5914 går mellom Vik og Gjevenes i Sykkylven kommune, med arm og ferje til Festøya i Ørsta kommune. Vegen er 18,3 km lang.

Frem til 2019 vart vegen nemnd  Fv71

Kommunar og knutepunkt

 Vik
 Sykkylvsbrua (860 m)
Arm til Hundeidvik ferjekai (0,2 km)
 Ferje frå Hundeidvik
Ørsta
til  Festøya
Endepunkt Gjevenes

Bakgrunnsstoff

5914
Ferjesamband i Møre og Romsdal
Vegar i Sykkylven
Vegar i Ørsta
Norddalsfjorden på Sunnmøre

Norddalsfjorden er ein fjordarm av Storfjorden i kommunane Fjord og Stranda på Sunnmøre. Fjorden strekkjer seg 16 km austover, men medrekna Tafjorden som held fram søraustover er han 24 km lang. I gammal tid var namnet «Todarfjorden» og det omfatta også Tafjorden.

Fjorden har innløp i vest mellom Liabygda i nord og Skrednakken i sør. Eit stykke inn i fjorden ligg bygda Eidsdal på sørsida. Frå her går det ferjesamband over til Linge på nordsida. Like aust for Linge ligg bygda Sylte der elva Valldøla munnar ut. Enno lenger inn fjorden ligg Fjøra. Like sør for Fjørå ligg Oksneset der Tafjorden tek til.

Kjelder 

Fjordar på Sunnmøre
Geografi i Stranda
Geografi i Fjord
Flisfjorden

Flisfjorden er ein liten fjordarm på nordsida av Storfjorden langs kommunegrensa mellom Ålesund og Sula på Sunnmøre. Fjorden er berre 1,7 km lang og strekkjer seg nordover til Vegsundet, som går aust til enden av Åsefjorden. 

Fjorden har innløp ved Flisnesholmen, som ligg midt mellom Flisneset i aust og Kvasneset i vest. Bustadfeltet Myrland ligg inst i fjorden.

Fjordar på Sunnmøre
Fjordar i Ålesund
Geografi i Sula
Kvalsaukan bru

Kvalsaukan bru er ei bru som kryssar Hognfjorden på Hinnøya, i Sortland kommune i Nordland. Ho er ein del av riksveg 82. Brua er 425 meter lang og har seglingshøgd på 8 meter.

Kvalsaukan bru vart teken i bruk 5. september 1974, og er ei av Vesterålsbruene. Desse var oppførte på 1970-talet som del av eit interkommunalt samarbeid mellom kommunar i Vesterålen og Statens Vegvesen, og gav kommunane ferjefri vegsamband. Kvalsaukan bru var den einaste av dei fire bruene som ikkje vart finansiert med bompengar.

Kvalsaukan bru og dei andre Vesterålsbruene vart prosjektert av firmaet Aas-Jakobsen AS i Oslo.

Dei andre Vesterålsbruene er Sortlandsbrua, Andøybrua og Hadselbrua. Saman med Sortlandsbrua erstatta Kvalsaukan bru ferjestrekninga mellom Sortland og Maurnes.

Kjelder 

 Denne artikkelen byggjer på «Kvalsaukan bru» henta frå Wikipedia på bokmål 7. mars 2008. Bokmålsartikkelen oppgjev denne kjelda:
 The World's Longest Tunnel Page (bru-delen)

Vegbruer i Nordland
Vegar i Sortland
Bjelkebruer
Bruer opna i 1974
1974 i Noreg
Fylkesveg 659

Fylkesveg 659 (Fv659) går mellom Eidsvik og Austnes i Haram og til Dryna i Midsund. Vegen (bortsett frå ferjestrekningane) er 24,1 km lang.

Før 1. januar 2010 var vegen riksveg, etter at forvaltingsreformen trod i kraft har han status som fylkesveg.

Kommunar og knutepunkt

Eidsvik
 frå Eidsvik til  Skodje sentrum
 frå Slyngstad til Skjeltene (20,6 km)
 Remmetunnelane I og II (617 og 567 m)
 frå Samfjordstraumen til  Osvikane (21,7 km)
Brattvåg
Arm til Midsund
 Ferje frå Brattvåg
Midsund
via  Dryna
Haram
via  Fjørtoft
Sandøy
til  Harøya
 Skjeltene
 Ferje frå Skjeltene (1 tur/time)
via  Kjerstad på Lepsøya/Løvsøya (15 min)
til  Austnes på Haramsøya (35 min frå Skjeltene)

Bakgrunnsstoff 

Ferjeinfo Skjeltene-Haramsøya
Møre og Romsdal Fylkesbaatane

Primære fylkesvegar
Fylkesvegar i Møre og Romsdal
Ferjesamband i Møre og Romsdal
Vegar i Ålesund
Fylkesveg 146 i Møre og Romsdal

Sjå òg fylkesveg 146 (fleirtyding).
Fylkesveg 146 i Møre og Romsdal går mellom Slyngstad og Skjeltene i Haram kommune. Vegen er 20,6 km lang.

Kommunar og knutepunkt

 Slyngstad
Søvik
 Skjeltene

Bakgrunnsstoff

 146
Vegar i Ålesund
Pynt

Pynt, pryd eller stas er tillegg ein påfører noko for å oppnå høgare estetisk verdi. Pynt blir gjerne rekna som unyttig, men kan vera med på å auka opplevinga av eller statusen til det som blir pynta.

Ordsoge 
Ordet «pynt» kjem eigentleg av lågtysk pünte, 'orden, fin form', og viser altså opphavleg til at noko er i god stand. «Pryd» kjem av norrønt prýði, prud, medan «stas» truleg kjem av lågtysk stacie, '(kyrkjeleg) prosesjon, prakt' med påverking frå mellomalderlatin statio, 'stogg under prosesjon'.

At ein ofte har rekna pynt og stas som unyttig kan ein sjå på omgrep som «å berre vere til stas», «sitje på stas» eller det å vera «veggpryd» eller «pyntedokke». Det finst også mange nedsetjande ord om pynt ein meiner er verdilaus, som «jugl», «fjas», «flitter» og «glitter».

Bruk av pynt 

Det er vanleg å pynta i samband med særskilde høve, som festar, høgtider og andre markeringar eller for å visa status, til dømes som prangande forbruk eller innanfor ein institusjon.

Ein kan pynta stader, dyr, menneske og ting med pyntegjenstandar, klede, band eller ved å bruka litt tid på å laga noko finare. Til dømes kan ein garnera ein matrett for å gjera han meir apetittvekkande, dekka eit bord med duk, bretta serviettar, blomar og levande lys for å gjera det meir høgtidssamt eller pynta menneske med fine klede, frisyrar, sminke eller smykke for at dei skal ta seg godt ut. Ofte er pynt ein del av utforminga til ein gjenstand, sjå design eller kunsthandverk.

Sjå og 
 dekorasjon
 galon
 interiørdesign
 ornamentikk
 utsjånad
 venleik

Kjelder 
 Søk på «pryd», «pynt» og «stas» i Nynorskordboka
 

 
Utsjånad
Ord frå lågtysk
Harøyfjorden

Harøyfjorden er ein fjord ytst i Romsdal i kommunane Haram (på Sunnmøre), Midsund, Sandøy, Aukra og Fræna. Fjorden ligg mellom øyane Haramsøya, Flemsøya, Fjørtoft, Harøya, som fjorden er kalla opp etter, og Sandøy i nordvest og vest, og Dryna, Midøya, Otterøya og Gossa i søraust og aust. 

Fjorden har ei lengd på om lag 43 km frå sørvest til nordaust forbi Gossa og til Bud . Mellom øyane i vest går fleire fjordar inn til Harøyfjorden, som Fjørtoftfjorden, Nogvafjorden og Longvafjorden. I aust går Frænfjorden austover frå austsida av Gossa, Grunnefjorden går austover på mellom Gossa og Otterøya, medan Midtfjorden, den ytste delen av Romsdalsfjorden går austover på sørsida av Dryna

To ferjesamband kryssar fjorden. Det eine går mellom Fjørtoft, Flemsøya, Dryna og Brattvåg, medan det andre går mellom Finnøya, Orta, Gossa, Ona og Sandøy. 

Fjordar i Romsdal
Geografi i Aukra
Fjordar i Hustadvika
Fjordar i Ålesund
Frænfjorden

Frænfjorden er ein fjord i Hustadvika kommune i Romsdal. Fjorden strekkjer seg 12 km mot aust inn til Malmefjorden i botn av fjorden.

Fjorden har innløp mellom Hamneneset i nord og Vågøya i sør. Like aust for Hamnenest ligg bygda Tornes og litt lenger inne ligg Elnesvågen på nordsida som er administrasjonssenteret i kommunen. Sør for Elnesvågen ligg ei rekkje småøyar midt i fjorden. Desse er Ålvaren, Nordøya, Langøya, Forøya, Svinøya, Bøyna, Lamholmen og Kjerringholmen. Søraust for Bøyna ligg innløpet til Malmefjorden, som strekkjer seg inn til bygda med same namn. 

På nordsida av fjorden går riksveg 663 ut til Elnesvågen, medan riksveg 664 held fram utover fjorden til Tornes.

Fjordar i Hustadvika
Fjordar i Romsdal
Fylkesveg 663

Sjå òg Fylkesveg 663 (fleirtyding)
Fylkesveg 663 (Fv663) går mellom Moen i Fræna og Mjølkstølen i Eide. Veglengda er 31,9 km.

Før 1. januar 2010 var vegen riksveg, etter at forvaltingsreformen trod i kraft har han status som fylkesveg.

Kommunar og knutepunkt

Moen
 frå Dale til  Sylte (5,3 km)
Elnesvågen
 Eidem
 frå Eidem til Hamnneset
 frå Tverrfjella til  Nerland (8,8 km)
 frå Tverrfjella til  Nås i Eide
 frå Farstad til Bud
 frå Skotten til  Vevang i Eide (5,0 km)

 Mjølkstølen

Bakgrunnsstoff 

Primære fylkesvegar
Fylkesvegar i Møre og Romsdal
Vegar i Hustadvika
Fylkesveg 664

Sjå òg Fylkesveg 664 (fleirtyding)
Fylkesveg 664 (Fv664) går mellom Elnesvågen og Bud i Fræna. Veglengda er 17,5 km.

Før 1. januar 2010 var vegen riksveg, etter at forvaltingsreformen trod i kraft har han status som fylkesveg.

Kommunar og knutepunkt

Eidem ved Elnesvågen
 Tornes
 frå Stavika til  Hustad (11,6 km)
 frå Gule til Harøysundet (1,0 km)
 frå Bud til  Farstad

Bakgrunnsstoff 

Primære fylkesvegar
Fylkesvegar i Møre og Romsdal
Vegar i Hustadvika
Malmefjorden

For bygda med same namn, sjå tettstaden Malmefjorden

Malmefjorden er ein fjordarm av Frænfjorden i Hustadvika kommune i Romsdal. Fjorden strekkjer seg 4 km mot søraust inn til Malmefjorden i botn av fjorden.

Fjorden har innløp mellom Sommarnes i vest og Skotten i aust. Fjorden går først sørover, men svingar raskt austover ved Sandsbukta. På nordsida av fjorden ligg fjellet Skotten (368 moh.), medan Røssholfjellet (586 moh.) ligg på sørsida. 

Fylkesveg 215 i Møre og Romsdal går langs heile sørsida av fjorden. 

Fjordar i Romsdal
Fjordar i Hustadvika
Fylkesveg 215 i Møre og Romsdal

Sjå òg fylkesveg 215 (fleirtyding).
Fylkesveg 215 i Møre og Romsdal går mellom Malme i Fræna kommune og Hollingen i Aukra kommune. Vegen er 16,4 km lang.

Kommunar og knutepunkt

 Malme
 frå Aureosen til Jendem
 Jendem

 Hollingen

Bakgrunnsstoff

 215
Vegar i Hustadvika
Vegar i Aukra
Grunnefjorden

Grunnefjorden er ein fjordarm av Harøyfjorden i Aukra og Molde kommune i Romsdal. Fjorden strekkjer seg 10 km mot aust inn til Julsundet i enden av fjorden. Fjorden ligg mellom øyane Gossa i Aukra i nord og Otterøya i Midsund i sør. 

Fjorden har innløp mellom Lyngvær i nord og Tangen på Otterøya i sør. I aust ligg holmane Kjerringholmen, Flatholmen, Forholmen og Bollholmen mellom fjorden og Julsundet på andre sida. Mellom Kjerringholmen og Gossa ligg Kjerringsundet. 

Grenda Tangen ligg ytst i fjorden på sørsida og like aust for Tangen strekkjer Råkvågen seg 3,5 km sørover til Rakvåg. 

Fjordar i Romsdal
Geografi i Aukra
Fjordar i Molde
Midfjorden

Sjå òg Midtfjorden, som ligg litt lenger nord i Romsdal
 Midfjorden  er den ytste delen av Romsdalsfjorden i kommunane Midsund og Vestnes i Romsdal og Haram på Sunnmøre. Fjorden ligg på sørsida av Midsund kommune og øyane Dryna, Midøya og Otterøya. Fjorden strekkjer seg 23 km mot aust der Julsundet går nordover og Moldefjorden held fram vidare austover i botn av fjorden.

Fjorden har innløp mellom Skor i sør og Eiremsneset på Dryna i nord. På sørsida av fjorden strekkjer tre fjordarmar seg sørover. Desse er Vatnefjorden, Vestrefjorden og Tomrefjorden. Øya Tautra ligg midt i fjorden nord for innløpet til Tomrefjorden. 

Midsund ligg i sundet med same namn på nordsida av fjorden. Av andre stader på nordsida av fjorden finn ein Sør-Heggdal og Nord-Heggdal. På sørsida finn ein Rekdal. Riksveg 661 går langs sørsida av fjorden. Fylkesveg 202 går på nordsida av fjorden på Otterøya, medan Fylkesveg 204 går på sørsida av Midøya og Riksveg 668 går på sørsida av Dryna. 

Fjordar i Romsdal
Fjordar i Molde
Fjordar i Ålesund
Geografi i Vestnes
Midsund
Fylkesveg 661

Sjå òg Fylkesveg 661 (fleirtyding)
Fylkesveg 661 (Fv661) går mellom Skodje og Vestnes. Veglengda er 59,9 km mellom Digernes og Vestnes.

Før 1. januar 2010 var vegen riksveg, etter at forvaltingsreformen trod i kraft har han status som fylkesveg.

Kommunar og knutepunkt

Digernes
 frå Saltkjelsvik til  Holen i Ålesund
 Bomstasjon Straumsbrua
 Straumsbrua (290 m)
Arm frå Straumen til Solnør (6,5 km)
 frå Skodje sentrum til  Eidsvik i Haram
 frå Skodjevåg til  Sjøholt i Ørskog (8,5 km)
 Skodjevågen tunnel (85 m)
 Solnør
 frå Stette til  Kverve i Ålesund

 Vadset
 Eidsvik
 frå Osvikane til  Samfjordstraumen (21,7 km)
 frå Vatne til Fiksdalen (15,8 km)
Vestrefjorden

 Fiksdalen
Tomrefjord
 frå Vik til Øverås (5,7 km)
 frå Flatekrysset til  Helland (5,5 km)
  Vestnes

Bakgrunnsstoff 

Primære fylkesvegar
Fylkesvegar i Møre og Romsdal
Vegar i Vestnes
Vegar i Ålesund
Fylkesveg 668

Fylkesveg 668 ligg i Møre og Romdal og går mellom Julneset i Molde kommune og Harøya i Sandøy kommune.

Heile traseen går soleis: Julneset – Mordalsvågen ... Solholmen – Midsund – Dryna ... Fjørtoft ... Harøya.

Før 1. januar 2010 var vegen riksveg, etter regionsreforma har han status som fylkesveg.

Kommunar og knutepunkt

Julneset
 Ferje frå Mordalsvågen (15 min, 1-2 turar/time)

til Solholmen
 frå Solholmen til Midsund sentrum (16,8 km)
 frå Krafsebukta til Tangen (3,1 km)
 Midsund sentrum
 Midsundbrua (ca. 410 m)
 frå Ramberget til Gangstad (5,1 km)
 Gangstad
 Ferje frå Dryna (10 min, 1 tur/time, enkelte turar via Harøya i Sandøy og Fjørtofta)

til Brattvåg 
 Ferje frå Brattvåg via  Harøya i Sandøy til  Fjørtofta eller omvendt
 Brattvåg

Bakgrunnsstoff 

Ferjeinfo Mordalsvågen-Solholmen
Ferjeinfo Dryna-Brattvåg
Møre og Romsdal Fylkesbaatane

Primære fylkesvegar
Fylkesvegar i Møre og Romsdal
Ferjesamband i Møre og Romsdal
Vegar i Molde
Vegar i Ålesund
Steinfluger

Steinfluger (Plecoptera) er ei gruppe flygande insekt som lever i tilknytnad til vatn over heile verda. Dei er hemimetabole, og nymfane er viktige planteetarar i ferskvassøkosystem.

Det er registrert om lag 1 600 artar, 35 av dei er funne i Noreg.

Kjenneteikn 
Steinfluger er 3,5 til 30 millimeter lange insekt med to par membranøse vengjer dei faldar over bakkroppen når dei sit stille. Dei vaksne insekta har reduserte munndelar, forlenga antenner og som regel to lange, tynne haletrådar. Kroppane er mjuke, og hjå dei fleste artane mørkt farga. Grøngule til gule former førekjem òg.

Nymfane liknar dei vaksne, men manglar vengjer og har meir utvikla munndelar.

Levesett 
Steinfluger lever mesteparten av livet sitt som nymfar. Som vaksne lever dei ikkje lenge, men dei tek likevel til seg noko føde før dei formeirar seg. Kort etter paring døyr dei.

Nymfane til steinflugene lever i botnsubstratet i ferskvatn, som regel fest på eller under steinar. Det er dette dei har fått namnet sitt frå. Dei spelar ei viktig rolle både som primærkonsumentar og bytteorganismar i ferskvassøkosystem, særleg i rennande vatn.

Kjelder 

 Bährmann, Rudolf: Bestimmung wirbelloser Tiere Elsevier GmbH 2005
 Brusca & Brusca: Invertebrates Sinauer 2002
 Entomologi.no

Insekt